Devprasad John Ganawa

Devprasad John Ganawa (Panchkui, Madhya Pradesh, 1951ko abenduaren 8a) indiar elizgizon berbita da. 2009tik 2012ra Jhabuako apezpikua izan zen eta 2012tik aurrera Udaipurreko apezpikua da.

 Bizitza 
Devprasad John Ganawa Panchkuin jaio zen, Indiako Madhya Pradesh estatuan. Puneko San Tomas apaizgaitegian eta hiri bereko Jnana Deepa institutuan ikasi zuen. Jainko Hitzaren Misiolarien kongrefazioan sartu zen, lehen botoak 1974ko ekainaren 8an eman zituen eta betiko botoak 1981eko ekainaren 7an. 

1982ko urriaren 27an apaiztu zen. Apaiz gisa, honako kargu hauek bete zituen: Khandwako katedraleko bikarioa (1982tik 1984ra), Khargongo parrokiako bikarioa (1984tik 1986ra), Mhowko San Tomas apaizgaitegiko errektorea (1986tik 1987ra), berbiten probintziako kontseilariordea (1987tik 1992ra), Paldako berbiten junioratuko errektorea (1992tik 1995era), Ranapurreko elizako parrokoa (1995etik 2001era),  Udaipurreko Maitri Sadan elkarrizketa-zentroko zuzendaria (2001etik 2008ra) eta Udaipurreko Berbiten Zentroko errektorea (2008tik 2009ra).

2009ko maiatzaren 11n, Benedikto XVI.a aita santuak Jhabuako apezpiku izendatu zuen. 2009ko ekainaren 16an jaso zuen apezpiku-ordenazioa Leo Cornelio artzapezpikuaren eskutik, Chacko Thottumarickalek eta Abraham Viruthakulangarak lagunduta. 2012ko abenduaren 21ean, Benedikto XVI.ak Udaipurreko apezpiku izendatu zuen. Aldi berean, Jhabuako administratzaile apostoliko gisa aritu zen 2012ko abenduaren 21etik 2015eko urriaren 10era arte.

 Ondorengotza apostolikoa 

 Erreferentziak 

 Kanpo estekak 

Kategoria:Indiako apezpikuak
Kategoria:Indiako katolikoak
Kategoria:Benedikto XVI.ak izendatutako apezpikuak
Kategoria:Apezpiku berbitak
Kategoria:XX. mendeko indiarrak
Kategoria:XXI. mendeko indiarrak